Πότε θα πληρωθεί το επίδομα παιδιού Σεπτεμβρίου

Τέλος Σεπτεμβρίου και πιο συγκεκριμένα το διάστημα 25-27 Σεπτεμβρίου θα καταβληθεί στους δικαιούχους η τέταρτη δόση του επιδόματος παιδιού για το 2018, που αφορά σε αυτους τους δικαιούχους που θα έχουν υποβάλλει το Α21 μέχρι τις 20 Σεπτεμβρίου 2018. Με νεώτερη ανακοίνωσή τους το υπουργείο Εργασίας θα ενημερώσει για την ακριβή ημερομηνία κατά την οποία θα γίνει η πίστωση στους λογαριασμούς των δικαιούχων.Η ημερομηνία καταβολής αναμένεται να είναι η 26η Σεπτεμβρίου.

Το επίδομα είναι αυξημένο για το 90% των δικαιούχων οικογενειών, διευκρινίζει με έγγραφό του το υπουργείο Εργασίας. Η μέση μηνιαία δαπάνη ανά οικογένεια παρουσιάζει αύξηση κατά 42,4% ενώ σημαντικά αυξημένο είναι το επίδομα για τις τρίτεκνες και πολύτεκνες οικογένειες.

Όπως επισημαίνεται, στο νέο σύστημα που ισχύει από φέτος δεν υπάρχει διαφορά ως προς τον ορισμό του οικογενειακού εισοδήματος, είναι βελτιωμένες οι κλίμακες ισοδυναμίας για τα ποσά βάσης από το πρώτο παιδί, ενώ ευνοϊκότερη στάθμιση έχει προβλεφτεί για τις μονογονεϊκές οικογένειες.